
R E P U B L I K A    H R V A T S K A

R J E Š E N J E

	Trgovački sud u Zagrebu po sucu pojedincu Nevenki Siladi Rstić, povodom prijedloga Financijske agencije, Regionalni centar Zagreb, Podružnica Zagreb, Trg svibanjskih žrtava 1995. 1, za otvaranjem stečajnog postupka nad dužnikom GRADITELJ-DUGO SELO d.o.o. za graditeljstvo, trgovinu i usluge, OIB: 87183370173, Dugo Selo (Dugo Selo), Rugvička 176, dana 3. listopada 2018. godine

r i j e š i o    j e

Odbacuje se prijedlog za pokretanje stečajnog postupka nad dužnikom GRADITELJ-DUGO SELO d.o.o. za graditeljstvo, trgovinu i usluge, OIB: 87183370173, Dugo Selo (Dugo Selo), Rugvička 176, podnesen ovome sudu dana 20. lipnja 2016. godine od strane predlagatelja Financijske agencije, Regionalni centar Zagreb, Podružnica Zagreb, Trg svibanjskih žrtava 1995. 1.

Obrazloženje

	Gore navedeni predlagatelj je podnio prijedlog za pokretanjem stečajnog postupka nad gore navedenim dužnikom.
	Međutim, uvidom u stečajni predmet ovog suda, broj St-857/14, te uvidom u e-spis ovog suda i na mrežnoj stranici e-oglasna ploča ovog suda, utvrđeno je da je nad navedenim predloženim dužnikom, već otvoren stečajni postupak pred ovim sudom, Rješenjem br. St-857/14 dana 27. studenog 2017. godine.
	Prema čl. 2. stav. 1. Stečajnog zakona (NN 71/15) stečaj se provodi radi skupnog namirenja vjerovnika stečajnog dužnika unovčenjem njegove imovine i podjelom prikupljenih sredstava vjerovnicima. Po prirodi stvari nije moguće istovremeno provoditi više stečajnih postupaka nad istim dužnikom jer bi se time onemogućilo skupno namirenje vjerovnika.
	Stoga je odlučeno kao u izreci ovog rješenja, temeljem odredbe čl. 194.  Zakona o parničnom postupku (NN 53/91, 91/92, 111/99, 88/01, 117/03, 84/08,  123/08, dalje u tekstu ZPP) a u svezi s čl. 10. SZ-a. 

U Zagrebu, 3. listopada 2018. 
									              SUDAC:
									 Nevenka Siladi Rstić,v.r.
Uputa o pravnom lijeku:
Protiv ovog rješenja dopuštena je žalba u roku od 8 dana od dana primitka rješenja, a koja se podnosi ovome sudu u 3 primjerka. O istoj odlučuje Visoki trgovački sud RH

							Za točnost otpravka-ovl. službenik
									Vinka Mihalinčić

